
HATÁROZAT

[bookmark: _Hlk193285764]Az Észak-zalai Víz- és Csatornamű (Zalavíz) Zrt. (8900 Zalaegerszeg, Balatoni út 8.) kezdeményezésére a folyamatos ívóvízellátás biztosítása érdekében 2026. június 22. napjától kezdődően visszavonásig

II. fokozatú vízkorlátozást rendelek el.

Az II. fokozatú vízkorlátozás időtartama alatt a település egész területén valamennyi napszakban a „nappali locsolási tilalom” fokozatban meghatározott intézkedéseket meghaladóan tilos a víziközműből vételezett ívóvízzel – a magán és közterületi kertek, parkok tömlős öntözése, locsolása, a járdák, utak mosása, automataöntöző berendezések működtetése, gépjárművek tömlős mosása, úszómedencék töltése. Magán és közületi strandok, fürdők, wellness szállodák medence vízcseréinek átütemezése szükséges. Felfüggesztésre kerül a tűzcsapról az engedélyezett ipari vízvételezés és a mezőgazdasági felhasználás. A jelentős gazdálkodó szervezetnek minősülő felhasználók fogyasztási igényét minimum 20 %-kal csökkenteni kell.  Tilos mindennemű tömlős locsolás és mosás a település egész területén.

Jelen határozat ellen közigazgatási úton jogorvoslatnak helye nincs, az a közléssel végleges és végrehajtható.

Az ügyfél a véglegessé vált döntés ellen közigazgatási pert indíthat. A Döbröce Község Önkormányzatával szemben indított perben kérheti a Veszprémi Törvényszéktől (8200 Veszprém, Vár út 19.) a határozat megváltoztatását. A keresetlevelet – ha törvény eltérően nem rendelkezik – a vitatott közigazgatási cselekmény közlésétől számított harminc napon belül kell a vitatott cselekményt megvalósító közigazgatási szerhez benyújtani. A keresetet a személyesen eljáró természetes személynek papír alapon, vagy elektronikus úton Döbröce Község Önkormányzatának címezve az Óhídi Közös Önkormányzati Hivatalnál (8342 Óhíd, Petőfi út 3.) kell benyújtani. 

A keresetet a jogi képviselővel eljáró fél és a belföldi székhelyű gazdálkodó szervezet az ellenérdekű féllel szemben kizárólag elektronikus úton nyújthatja be Döbröce Község Önkormányzatához.

A közigazgatási per illetéke 30.000,- Ft, a felett illeték feljegyzési jog illeti meg a közigazgatási bírósági eljárásban.

Ha egyik fél sem kérte tárgyalás tartását, és azt a bíróság sem tartja szükségesnek, a bíróság az ügy érdekében tárgyaláson kívül határoz.

A keresetlevél benyújtásának a közigazgatási cselekmény hatályosulására nincs halasztó hatálya, a közigazgatási per kezdeményezésére jogosult azonban a keresetlevélben azonnali jogvédelem iránti kérelmeként a halasztó hatály elrendelését kérheti. 

INDOKOLÁS

A Zalavíz Zrt. 2026. június 22. napján kelt levelében kezdeményezte az II. fokozatú vízkorlátozás elrendelését határozatlan időre.

A Zalavíz Zrt. megkeresése szerint az II. fokozatú vízkorlátozás elrendelésének indoka, az előző napok vízfogyasztási adatai, illetve az időjárás előrejelzés alapján a vízigények további növekedése.

A vízkorlátozással érintett tevékenységek vízfelhasználásra a közüzemi hálózatban rövidesen nyomáscsökkenést, vízhiányt idézhet elő.

A vízgazdálkodásról szóló 1995. évi LVII. törvény (továbbiakban: Vtv.) 4. § (1) bekezdés c) pontja szerint a települési önkormányzat feladata a közműves vízellátás körében a települési közműves vízszolgáltatás korlátozására vonatkozó terv jóváhagyásáról és a vízfogyasztás rendjének megállapításáról való gondoskodás. 

A víziközmű-szolgáltatásról szóló 2011. évi CCIX. törvény egyes rendelkezéseinek végrehajtásáról szóló 58/2013. (II.27.) Korm. rendelet (továbbiakban: Korm. rendelet) 83. § (1)-(2) bekezdései szerint: 

„(1) Ha a közműves ivóvízellátásra rendelkezésre álló vízmennyiség természeti vagy egyéb elháríthatatlan okból csökken, a vízfogyasztás korlátozható. A vízkorlátozás időszakában foganatosítandó közigazgatási intézkedéseket a jóváhagyott tervnek és a megállapított fogyasztási rendnek megfelelően a polgármester rendeli el.
(2) A vízkorlátozás közzétételéről, a végrehajtás ellenőrzéséről a jegyző gondoskodik.”

Fentiek alapján a rendelkező részben foglaltak szerint döntöttem, melynek hatálya annak visszavonásáig tart. A Zalavíz Zrt. szakmai javaslatára haladéktalanul intézkedek a vízkorlátozás elrendelése iránt.

Határozatomat a Vtv. 4. § (1) bekezdés c) pontján és a Korm. rendelet 83. §-án alapul.

Hatáskörömet és illetékességemet az Általános Közigazgatási rendtartásról szóló 2016. évi CL. törvény (továbbiakban: Ákr.) 9. és 15. §-aiban foglaltak, valamint a Korm. rendelet 83. § (1) bekezdése alapján állapítottam meg. 

A közigazgatási per lehetőségét az Ákr. 114. § alapján biztosítottam, a közigazgatási perrel kapcsolatban a közigazgatási perrendtartásról szóló 2017. évi I. törvény (továbbiakban: Kp.) 39., 50. és 77. §-ai alapján a közigazgatási bírósági eljárás illetékéről az illetékekről szóló 1990. évi XCIII: törvény 45/A. § (1) bekezdése és a 62. § (1) bekezdés h) pontja alapján, a kereset benyújtásának módjáról a Kp. 28-29. §-ai alapján adtam tájékoztatást.




Döbröce, 2026. június 22.


PH.

